Terje Hellerud

Terje «Henger'n» Hellerud (født 25. september 1939) er en tidligere ishockey- og fotballspiller som spilte for Vålerenga. 

Hellerud vokste opp i Jordalgata 5, og gikk på Vålerenga skole. Foreldrene hans var pinsevenner og ønsket ikke at sønnen skulle bruke så mye tid på idretten.Kampengutten som ville være fra Vålerenga, Kampen historielag, besøkt 22. oktober 2013

 Ishockey 
Hellerud  debuterte på VIFs ishockeylag i 1954, og var med på å vinne NM åtte ganger. Han forlot VIF etter 1968/69-sesongen, og spilte deretter to sesonger for Ljan og to sesonger i Lambertseter. Han gjorde comeback i VIF i 1973/74, som var hans siste sesong som spiller. I tillegg spilte «Henger'n» 28 offisielle kamper for Norges ishockeylandslag.Internasjonale spillere, menn, Norges Ishockeyforbund. Han ble regnet som en av Norges beste spillere, både på isen og gressbanen.

 Fotball 
På A-laget i fotball debuterte Hellerud i 1957, men i 1964 meldte han overgang til Sagene.Arbeiderbladet, 5. desember 1963 (side 13) «Henger'n» gjorde comeback i VIF sesongen etter, og var med på å bli seriemester i 1965. Etter 1969-sesongen forlot han VIF på nytt, og var spillende trener for Abildsø til og med 1972, spillende trener for Høybråten i 1973, og spillende trener for Raumnes/Årnes i 1974.Aftenposten, 4. desember 1969 (side 19)Østlandets Blad, 16. mai 1973 (side 4)Romerikes Blad, 10. mai 1974 (side 8) Han kom tilbake til VIF i 1975 som hjelpetrener, og gjorde et kort comeback som spiller sommeren 1976.Dagbladet, 28. juni 1976 (side 12) Han var deretter trener for Grorud i 1977.Arbeiderbladet, 23. april 1977 (side 41)

 Privatliv 
Hellerud arbeidet på Tiedemanns Tobaksfabrik, og senere på Toro fabrikker, og ble senere drosjeeier på slutten av 1980-årene fram til 2001.

Senere begynte han å arbeide som altmulig-mann i VIF på Vallhall fram til han ble pensjonert fra jobben i 2006.

Referanser

 Eksterne lenker 
 Portrettet: Terje Henger´n Hellerud på jarlesvifstatistikk.piczo.com
 KNUSE BRANN: En ekte ambassadør i eget reir på www.klanen.no

Kategori:Norske ishockeyspillere
Kategori:Norske fotballspillere
Kategori:Norgesmestere
Kategori:Ishockeyspillere for Vålerenga
Kategori:Fotballspillere for Vålerenga Fotball
Kategori:Fødsler i 1939